Document ID: 32007D0205

ODLOČBA KOMISIJE
z dne 22. marca 2007
o uvedbi enotne oblike za prvo poročilo držav članic o izvajanju Direktive Sveta 2004/42/ES o omejevanju emisij nekaterih hlapnih organskih spojin
(notificirano pod dokumentarno številko C(2007) 1236)
(Besedilo velja za EGP)
(2007/205/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2004/42/ES z dne 21. aprila 2004 o omejevanju emisij hlapnih organskih spojin zaradi uporabe organskih topil v nekaterih barvah in lakih in proizvodih za ličenje vozil ter o spremembi Direktive 1999/13/ES (1) in zlasti člena 7 Direktive,
ob upoštevanju naslednjega:
(1)
Skladno z Direktivo 2004/42/ES morajo države članice vzpostaviti programe spremljanja za preverjanje skladnosti z določbami navedene direktive in za sporočanje rezultatov svojih nadzornih programov ter kategorije in količine proizvodov, ki imajo licenco v skladu s členom 3(3) navedene direktive, na podlagi enotne oblike, ki jo pripravi Komisija.
(2)
Skladno s členom 7 Direktive 2004/42/ES v zvezi s Prilogo 1 k Direktivi države članice pripravijo in predložijo Komisiji prvo poročilo o izvajanju navedene direktive najpozneje do 30. junija 2008.
(3)
Uvede se torej enotna oblika za navedeno prvo poročilo, ki bo zajemalo obdobje od 1. januarja 2007 do 31. decembra 2007.
(4)
Ukrepi, predvideni s to odločbo, so v skladu z mnenjem odbora iz člena 12(2) Direktive 2004/42/ES -
SPREJELA NASLEDNJO ODLOČBO:
Člen 1
Za sestavo poročila, ki se predloži Komisiji v skladu s členom 7 Direktive 2004/42/ES in ki zajema obdobje od 1. januarja 2007 do 31. decembra 2007, morajo države članice uporabiti obliko iz Priloge k tej odločbi.
Člen 2
Ta odločba je naslovljena na države članice.
V Bruslju, 22. marca 2007

Labels: 12
1
20